દરમિયાન જનતા દળમાં પણ ભાગલા પડ્યા. લિંગાયત ભાજપ તરફી અને વોક્કાલિગા જનતા પક્ષ તરફી, જ્યારે કોંગ્રેસમા અહિન્દા એવા ત્રણ ભાગ પડી ગયા હતા. પણ અહિન્દાનું મહત્ત્વ ના વધે તેમાં ભાજપ અને દેવે ગોવડાના જનતા દળને રસ હતો. જનતા દળમાં રહેલા સિદ્ધરમૈયાને આ તક મળી ગઈ હતી. દેવરાજ ઉર્સની ગેરહાજરીમાં અહિન્દા જૂથ નબળું પડ્યું હતું, પણ તેને સંગઠિત કરવા પ્રયાસો ચાલતા હતા. આવા એક કાર્યક્રમમાં સિદ્ધરમૈયા હાજર રહ્યા એટલે દેવે ગોવડાએ તેમને હાંકી કાઢ્યા.